
                                                 Nr.23/22/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii nr. 529/2004 pentru aprobarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmisă cu adresa nr.P.l.X 40 din 12 februarie 2007.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/22/2007
R A P O R T

asupra propunerii legislative pentru modificarea şi completarea Legii nr. 529/2004 pentru aprobarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea şi completarea Legii nr. 529/2004 pentru aprobarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmisă cu adresa nr.P.l.X 40 din 12 februarie 2007, înregistrată la comisie sub nr.23/22 din 12 februarie 2007.



Senatul a respins propunerea legislativă, în şedinţa din 6 februarie 2007.



Comisia pentru buget, finanţe şi bănci şi Comisia juridică, de disciplină şi imunităţi au avizat negativ propunerea legislativă, cu avizele nr. 41 din 05 martie 2007, respectiv nr. 31/101 din 27 februarie 2007.


Consiliul Legislativ, cu avizul nr. 1209 din 07 septembrie 2006, a avizat favorabil propunerea legislativă, formulând observaţii şi propuneri.


Guvernul, prin punctul său de vedere nr.3176 din 20 octombrie 2006, nu susţine adoptarea propunerii legislative în forma prezentată. 


Propunerea legislativă are ca obiect de reglementare completarea art. 2 din Ordonanţa Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, aprobată cu modificări prin Legea nr. 529/2004 şi are ca scop crearea cadrului legal pentru preluarea şi modernizarea reţelelor de transport şi distribuţie a energiei electrice care au aparţinut societăţilor cu capital de stat, de către operatori economci privaţi.


Membrii Comisiei pentru industrii şi servicii au examinat propunerea legislativă în şedinţa din 6 martie 2007 şi au hotărât, în unanimitate, respingerea acesteia, având în vedere că Ordonanţa Guvernului nr. 89/2004 nu mai poate fi modificată sau completată deoarece, în conformitate cu art. 6 alin. (1), începând cu 1 ianuarie 2007 nu mai este în vigoare.


La lucrările comisiei au fost prezenţi 18 de deputaţi din totalul de 23 de membri ai comisiei.
                    Din partea Ministerului Economiei şi Comerţului a participat, ca invitat, domnul Alexandru Săndulescu – director general.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

